సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కబడ్డీ.. ప్లేఆఫ్‌కి చెరిన బెంగళూరు, యు ముంబా
ప్రొ కబడ్డీ లీగ్ ఏడో సీజన్ చరమాంకానికి చేరుకుంది. ఇప్పటికే ఐదు జట్లు ప్లేఆఫ్ బెర్తుని  ఖాయం చేసుకోగా.. మిగిలిన ఒక స్థానం కోసం రెండు జట్లు పోటీపడుతున్నాయి. తెలుగు టైటాన్స్ 11వ స్థానంతో రేసు నుంచి నిష్క్రమించింది.
Samayam Telugu | Updated:
Oct 3, 2019, 08:27AM IST
హైలైట్స్
ప్రొ కబడ్డీ లీగ్‌లో ఐదు ప్లేఆఫ్ బెర్తు భర్తీ
రేసులో వెనకబడిపోయిన తెలుగు టైటాన్స్
ఒక స్థానం కోసం జైపూర్, యూపీ యోధా పోటీ
ఈ నెల 11న ముగియనున్న లీగ్ దశ మ్యాచ్‌లు
ప్రొ కబడ్డీ లీగ్ ఏడో సీజన్‌లో మరో రెండు ప్లేఆఫ్ బెర్తులు ఖరారయ్యాయి. ఇప్పటికే దబాంగ్ ఢిల్లీ, బెంగాల్ వారియర్స్, హర్యానా స్టీలర్స్ జట్లు ప్లేఆఫ్‌కి చేరగా.. బుధవారం రాత్రి ఘన విజయాల్ని అందుకున్న యు ముంబా, బెంగళూరు బుల్స్ టీమ్స్ కూడా ప్లేఆఫ్‌ బెర్తుల్ని ఖాయం చేసుకున్నాయి. ఇక ఒక జట్టుకి మాత్రమే ప్లేఆఫ్ ఛాన్స్‌ ఉండగా.. యూపీ యోధా, జైపూర్ పింక్ పాంథర్స్ రేసులో ముందున్నాయి. లీగ్ దశ ముగిసే సమయానికి పాయింట్ల పట్టికలో టాప్-6లో నిలిచిన జట్లు ప్లేఆఫ్‌లో ఆడనున్నాయి.
పట్నా పైరేట్స్‌తో బుధవారం రాత్రి జరిగిన మ్యాచ్‌లో అద్వితీయ ప్రదర్శనతో ఆకట్టుకున్న యు ముంబా జట్టు 30-26 తేడాతో విజయాన్ని అందుకుంది. ఆ జట్టులో స్టార్ రైడర్ అభిషేక్ 7 పాయింట్లు సాధించగా.. డిఫెండర్ ఫజీల్ 4 పాయింట్లతో మెరిశాడు. మరోవైపు పట్నా పైరేట్స్ జట్టులో పర్దీప్ 8 పాయింట్లు సాధించినా.. టీమ్‌ని గెలిపించలేకపోయాడు. తాజా ఓటమితో ప్లేఆఫ్ ఆశల్ని పట్నా పైరేట్స్ వదులుకుంది.